Ιωάννης Μακρόπουλος (Πρόεδρος της Βουλής)

Ο Ιωάννης Γρηγ. Μακρόπουλος (1883- Αθήνα, 30 Ιανουαρίου 1954) ήταν Έλληνας δικηγόρος και πολιτικός, που υπηρέτησε ως πρόεδρος της Βουλής, βουλευτής, υπουργός και δήμαρχος.

 Βιογραφία 

Γεννήθηκε στη Λαμία και ήταν γιος του Γρηγόρη Μακρόπουλου από την Υπάτη. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος. Από το 1925 έως το 1929 υπηρέτησε ως Δήμαρχος Λαμιέων.Εγκυκλοπαίδεια "Πάπυρος Λαρούς Μπριτάννικα, τ. 40, σελ. 11.

Εξελέγη βουλευτής Φθιωτιδοφωκίδας, με το Λαϊκό Κόμμα, τα έτη 1932 και Φθιώτιδας 1933 δικτυακός τόπος της Βουλής των Ελλήνων, Μητρώο Πληρεξουσίων, Γερουσιαστών και Βουλευτών 1822-1935, αρχείο σε μορφή .pdf, σελ. 121 (αρ. 902), ανάκτηση 4-8-2013. και επανεξελέγη στη Φθιώτιδα με τον Ελληνικό Συναγερμό, στις εκλογές του 1952, συγκεντρώνοντας 10.598 ψήφουςΤο Βήμα, Απεβίωσε χθες ο βουλευτής Φθιωτιδοφωκίδος του Ελληνικού Συναγερμού Ι. Μακρόπουλος, 31/1/1954, σελ. 6.. 

Ανέλαβε υπουργός Κρατικής Υγιεινής και Αντιλήψεως στην κυβέρνηση του Τσαλδάρη, από τις 10 Μαρτίου 1933 έως τις 21 Μαρτίου 1934, και υπουργός Παιδείας και Θρησκευμάτων (αρχικώς προσωρινά, από τις 20 Νοεμβρίου 1933 έως τις 21 Μαρτίου 1934, παράλληλα με το χαρτοφυλάκιο Υγιεινής και Κρατικής Αντιλήψεως και στη συνέχεια αποκλειστικά ως υπουργός Παιδείας και Θρησκευμάτων, από τις 21 Μαρτίου 1934 ως τις 18 Φεβρουαρίου 1935). 
Από τις 6 Ιανουαρίου 1945 έως τις 8 Απριλίου 1945 χρημάτισε υπουργός Γεωργίας στην κυβέρνηση του Πλαστήρα.

Από τις 15 Δεκεμβρίου 1952 έως τις 16 Νοεμβρίου 1953 χρημάτισε πρόεδρος της Βουλής. Πέθανε από πνευμονική εμβολή στο νοσοκομείο "Ευαγγελισμός" τον Ιανουάριο του 1954. Η κηδεία έγινε από το ναό της Μητρόπολης, με τιμές υπουργού εν ενεργεία. Μετά το θάνατό του έγιναν αναπληρωματικές εκλογές και την έδρα του κατέλαβε ο Στέφανος Μακρόπουλος.

 Παραπομπές 

Κατηγορία:Έλληνες δικηγόροι του 19ου αιώνα
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Φθιωτιδοφωκίδας
Κατηγορία:Βουλευτές Φθιώτιδας
Κατηγορία:Δήμαρχοι Λαμιέων
Κατηγορία:Πρόεδροι της Βουλής των Ελλήνων
Κατηγορία:Έλληνες υπουργοί Κρατικής Υγιεινής και Αντιλήψεως
Κατηγορία:Έλληνες υπουργοί Παιδείας και Θρησκευμάτων
Κατηγορία:Έλληνες υπουργοί Γεωργίας